
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

84. Μετονομασία Σχολής - Μετονομασία Τμήματος 

- Συγχώνευση Τμημάτων - Κατάργηση Παραρτη¬ 
μάτων και Τμημάτων - Ίδρυση Σχολής - Συγκρό¬ 
τηση Σχολών του Τ.Ε.Ι. Ηπείρου. 1 

85. Ίδρυση, μετονομασία, ανασυγκρότηση Σχολών και 

ίδρυση Τμήματος στο Εθνικό και Καποδιστριακό 
Πανεπιστήμιο Αθηνών. 2 

86. Συγχώνευση Τμημάτων, ίδρυση-συγκρότηση - 

ανασυγκρότηση Σχολών στο Δημοκρίτειο Πανε¬ 
πιστήμιο Θράκης. 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 84 
Μετονομασία Σχολής - Μετονομασία Τμήματος - Συγ¬ 
χώνευση Τμημάτων - Κατάργηση Παραρτημάτων και 
Τμημάτων - Ίδρυση Σχολής - Συγκρότηση Σχολών 
του Τ.Ε.Ι. Ηπείρου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 7 του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων» (Α' 195), 
όπως τροποποιήθηκε με το άρθρο 1 του ν. 4076/2012 
«Ρυθμίσεις θεμάτων των Ανωτάτων Εκπαιδευτικών 
Ιδρυμάτων και άλλες διατάξεις» (Α' 159), και το άρθρο 
6 παρ. 2 του ν. 4132/2013 «Κατεπείγουσες ρυθμίσεις 
του Υπουργείου Υγείας και άλλες διατάξεις» (Α' 59) και 
συμπληρώθηκε με το άρθρο 7 παρ. 4 του ν. 4142/2013 
(Α' 83) «Αρχή Διασφάλισης της Ποιότητας στην Πρωτο¬ 
βάθμια και Δευτεροβάθμια Εκπαίδευση (Α.ΔΙ.Π.Π.ΔΕ.)». 

β) Τ ου π.δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (Α' 141) και του π.δ. 90/2012 
«Διορισμός Υπουργού και Υφυπουργών» (Α' 144). 

γ) Του π.δ. 85/2012 (ΦΕΚ Α' 141) «Ίδρυση και Μετονομα¬ 
σία Υπουργείων, μεταφορά και κατάργηση υπηρεσιών». 


δ) Του π.δ. 65/2011 (ΦΕΚ Α' 147) «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία: α) Εσωτερικών και β) 
Διοικητικής Μεταρρύθμισης και Ηλεκτρονικής Διακυβέρ¬ 
νησης ... της Γ ενικής Γ ραμματείας Νέας Γ ενιάς». 

στ) Του π.δ. 113/2010 «Ανάληψη υποχρεώσεων από τους 
Διατάκτες» (Α' 194). 

ζ) Τ ου άρθρου 18 του ν. 1404/1983 (Α' 173), όπως αντικα- 
ταστάθηκε με την περίπτ. Β' του άρθρου 4 του ν. 2916/2001 
(Α' 114) «Διάρθρωση της Ανώτατης Εκπαίδευσης και ρύθ¬ 
μιση θεμάτων του Τεχνολογικού Τομέα αυτής». 

η) Των Προεδρικών Διαταγμάτων: π.δ. 462/1984 (ΦΕΚ 
ΑΊ66) «Ιδρυση νέων Σχολών, Τ μημάτων και παραρτημάτων, 
κατάργηση Τ μήματος και σύσταση θέσεων στα Τ εχνολο- 
γικά Εκπαιδευτικά Ιδρύματα (Τ.Ε.Ι.)», π.δ. 561/1985 (ΦΕΚ Α' 
199) «Ιδρυση παραρτημάτων και Τμημάτων Τ.Ε.Ι. και κα¬ 
θορισμός περιεχομένου σπουδών και διάρκειας φοίτησης 
αυτών, κατάργηση Τμημάτων Τ.Ε.Ι. και ρύθμιση θεμάτων 
σπουδαστών και οργάνωσης και λειτουργίας τους, σύ¬ 
σταση νέων θέσεων προσωπικού στα Τ.Ε.Ι.», π.δ. 343/1994 
(ΦΕΚ ΑΊ81) «Ιδρυση Τεχνολογικού Εκπαιδευτικού Ιδρύ¬ 
ματος (Τ.Ε.Ι.) Ηπείρου, ρύθμιση θεμάτων οργάνωσης και 
λειτουργίας του και κατάργηση των παραρτημάτων Ιωαν- 
νίνων και Αρτας Τ.Ε.Ι. Μεσολογγίου», π.δ. 178/1995 (ΦΕΚ Α' 
94) «Ιδρυση Παραρτημάτων και Τ μημάτων Τ εχνολογικών 
Εκπαιδευτικών Ιδρυμάτων (Τ.Ε.Ι.) και ρύθμιση θεμάτων 
οργάνωσης και λειτουργίας τους» π.δ. 390/1996 (ΦΕΚ Α' 
263) «Ιδρυση Τμήματος Τουριστικών Επιχειρήσεων στα 
Παράρτημα Ηγουμενίτσας του Τεχνολογικού Εκπαιδευ¬ 
τικού Ιδρύματος (Τ.Ε.Ι.) Ηπείρου», π.δ. 147/1998 (ΦΕΚ Α' 113) 
«Ιδρυση Παραρτημάτων Σχολής και Τ μημάτων Τ εχνολο- 
γικών εκπαιδευτικών Ιδρυμάτων (Τ.Ε.Ι.) και ρύθμιση θε¬ 
μάτων οργάνωσης και λειτουργίας τους», π.δ. 200/1999 
(ΦΕΚ Α' 179) «Ιδρυση Παραρτημάτων, Σχολής και Τμημάτων 
Τεχνολογικών Εκπαιδευτικών Ιδρυμάτων (Τ.Ε.Ι.), μετονο¬ 
μασία Τ.Ε.Ι. και Τ μήματος, ρύθμιση θεμάτων οργάνωσης 
και λειτουργίας τους και σύσταση θέσεων προσωπικού», 
π.δ. 247/2003 (ΦΕΚ Α' 222) «Ιδρυση Παραρτημάτων, Σχολής 
και Τμημάτων Τεχνολογικών Εκπαιδευτικών Ιδρυμάτων 
(Τ.Ε.Ι.), μετονομασία Τ μημάτων Τ.Ε.Ι., ρύθμιση θεμάτων ορ¬ 
γάνωσης και λειτουργίας τους, σύσταση θέσεων προσω¬ 
πικού των Τ.Ε.Ι. και της Ανώτατης Σχολής Παιδαγωγικής 
και Τεχνολογικής Εκπαίδευσης (ΑΣΠΑΙΤΕ)», π.δ. 9/2009 
(ΦΕΚ Α' 21) «Μεταβολή του γνωστικού αντικειμένου και 
μετονομασία Τμημάτων Τ.Ε.Ι.», π.δ. 23/2009 (ΦΕΚ Α' 44) 

«Ιδρυση Σχολών και Τμημάτων Τεχνολογικών Εκπαιδευτι¬ 
κών Ιδρυμάτων (Τ.Ε.Ι.), καθορισμός περιεχομένου σπουδών 
αυτών, ρύθμιση θεμάτων οργάνωσης και λειτουργίας τους, 
σύσταση θέσεων προσωπικού». 

θ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (Α' 98). 

2. Την αριθ. Υ48/9-7-2012 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα» (ΦΕΚ Β' 2105). 

3. Το αριθ. 1241/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
προς το Συμβούλιο του, για τη διατύπωση γνώμης επί 
των προτεινόμενων μεταβολών στο'Ιδρυμα, στο πλαίσιο 
του σχεδίου «ΑΘΗΝΑ» για την αναδιάρθρωση των Ιδρυ¬ 
μάτων Ανώτατης Εκπαίδευσης και το αριθ. 3305/1-3-2013 
σχετικό με το οποίο συμπληρώνεται και επικαιροποιεί- 
ται το προαναφερόμενο. 

4. Τις γνώμες του Συμβουλίου του Τ.Ε.Ι. Ηπείρου (πρα¬ 
κτικά 2/28-02-2013 και 3/6-3-2013), οι οποίες εκδόθηκαν 
ενόψει προηγούμενης γνώμης της Συνέλευσης του ίδιου 
Τ.Ε.Ι (πρακτικά 1/22-2-2013 και 2/6-3-2013). 

5. Το αριθ. 1257/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
προς την Αρχή Διασφάλισης και Πιστοποίησης της 
Ποιότητας στην Ανώτατη Εκπαίδευση (Α.ΔΙ.Π.) για τη 
διατύπωση γνώμης επί των προτεινόμενων μεταβολών 
στο Ίδρυμα, στο πλαίσιο του Σχεδίου «ΑΘΗΝΑ» για την 
αναδιάρθρωση των Ιδρυμάτων Ανώτατης Εκπαίδευσης. 

6. Τις από 30/11/2012, 8/3/2013 και 18/3/2013 γνώμες 
της Α.ΔΙ.Π 

7. Την αριθ. 977/2012 (153541/6-12-2012/1Β) ανάληψη 
υποχρέωσης για το οικ. έτος 2013 (με ΑΔΑ Β4Μ99-5ΑΗ). 

8. Το γεγονός ότι από τις διατάξεις του παρόντος δι¬ 
ατάγματος προκαλείται δαπάνη ύψους 950,00€ περίπου 
και η οποία θα καλυφθεί από τις πιστώσεις του τακτικού 
προϋπολογισμού του Ιδρύματος (η αριθ. 180/11-4-2013 
απόφαση ανάληψης υποχρέωσης με ΑΔΑ: ΒΕΑΥ4691ΘΙ- 
ΠΡΨ στον ΚΑΕ 1899). 

9. Την αριθ. 131/2013 γνωμοδότηση του Συμβουλίου της 
Επικράτειας, με πρόταση των Υπουργών Διοικητικής Με¬ 
ταρρύθμισης και Ηλεκτρονικής Διακυβέρνησης, Παιδείας 
και Θρησκευμάτων, Πολιτισμού και Αθλητισμού και του 
Αναπληρωτή Υπουργού Οικονομικών, αποφασίζουμε: 

Άρθρο 1 

Μετονομασία Σχολής 

Η Σχολή Τεχνολογίας Γεωπονίας του Τ.Ε.Ι. Ηπείρου με¬ 
τονομάζεται σε Σχολή Τ εχνολογίας Γ εωπονίας και Τ ε- 
χνολογίας Τροφίμων και Διατροφής του Τ.Ε.Ι. Ηπείρου. 

Άρθρο 2 

Μετονομασία Τμήματος 

Το Τμήμα Βρεφονηπιοκομίας της Σχολής Επαγγελμάτων 
Υγείας και Πρόνοιας του Παραρτήματος Ιωαννίνων του 
Τ.Ε.Ι. Ηπείρου με έδρα τα Ιωάννινα μετονομάζεται σε Τμή- 
μα Προσχολικής Αγωγής της Σχολής Επαγγελμάτων Υγεί¬ 
ας και Πρόνοιας του Τ.Ε.Ι. Ηπείρου με έδρα τα Ιωάννινα. 

Άρθρο 3 
Ίδρυση Σχολής 

Ιδρύεται Σχολή Τεχνολογίας Ήχου και Μουσικών Ορ¬ 
γάνων στο Τ.Ε.Ι. Ηπείρου με έδρα την Αρτα. 


Άρθρο 4 

Συγχωνεύσεις Τμημάτων 

1. α) Το Τμήμα Ιχθυοκομίας-Αλιείας του Παραρτήματος 
Ηγουμενίτσας του Τ.Ε.Ι. Ηπείρου με έδρα την Ηγου¬ 
μενίτσα, το Τμήμα Υδατοκαλλιεργειών Και Αλιευτικής 
Διαχείρισης της Σχολής Τεχνολογίας Γεωπονίας του 
Τ.Ε.Ι. Μεσολογγίου με έδρα το Μεσολόγγι, το Τμήμα 
Μηχανολογίας Και Υδάτινων Πόρων του Τ.Ε.Ι. Μεσολογ¬ 
γίου με έδρα το Μεσολόγγι και το Τμήμα Τεχνολογίας 
Αλιείας - Υδατοκαλλιεργειών του Παραρτήματος Μου- 
δανιών του Αλεξάνδρειου Τ.Ε.Ι. Θεσσαλονίκης με έδρα 
τα Μουδανιά συγχωνεύονται σε Τμήμα Τεχνολογίας 
Αλιείας - Υδατοκαλλιεργειών της Σχολής Τεχνολογίας 
Γεωπονίας και Τεχνολογίας Τροφίμων και Διατροφής 
του Τ.Ε.Ι. Δυτικής Ελλάδος με έδρα το Μεσολόγγι. 

Το Τμήμα που προκύπτει από τη συγχώνευση έχει το 
γνωστικό αντικείμενο των συγχωνευομένων Τμημάτων. 

β) Το Τ μήμα Ανθοκομίας - Αρχιτεκτονικής Τ οπίου της 
Σχολής Τεχνολογίας Γεωπονίας του Τ.Ε.Ι. Ηπείρου με 
έδρα την Άρτα, το Τ μήμα Ζωϊκής Παραγωγής της Σχο¬ 
λής Τεχνολογίας Γ εωπονίας του Τ.Ε.Ι. Ηπείρου με έδρα 
την Αρτα και το Τ μήμα Φυτικής Παραγωγής της Σχολής 
Τεχνολογίας Γ εωπονίας του Τ.Ε.Ι. Ηπείρου με έδρα την 
Αρτα συγχωνεύονται σε Τ μήμα Τ εχνολόγων Γ εωπόνων 
της Σχολής Τ εχνολογίας Γ εωπονίας και Τ εχνολογίας 
Τροφίμων και Διατροφής του Τ.Ε.Ι. Ηπείρου με έδρα 
την Άρτα με κατευθύνσεις σε προχωρημένο εξάμηνο: 
α) Φυτικής Παραγωγής 
β) Ζωικής Παραγωγής 
γ) Ανθοκομίας-Αρχιτεκτονικής Τοπίου 
Το Τμήμα που προκύπτει από τη συγχώνευση έχει το 
γνωστικό αντικείμενο των συγχωνευομένων Τ μημάτων. 

Μέχρι την ανάδειξη Προϊσταμένου στο Τ μήμα Τ εχνολό¬ 
γων Γ εωπόνων της Σχολής Τ εχνολογίας Γ εωπονίας και 
Τεχνολογίας Τροφίμων και Διατροφής του Τ.Ε.Ι. Ηπείρου, 
η οποία θα πρέπει να έχει ολοκληρωθεί το αργότερο 
μέχρι 30 Νοεμβρίου 2013, καθήκοντα Προϊσταμένου Τμή¬ 
ματος ασκεί ο Προϊστάμενος του Τμήματος Φυτικής Πα¬ 
ραγωγής της Σχολής Τ εχνολογίας Γ εωπονίας. 

Τ α συλλογικά όργανα του Τ μήματος Τ εχνολόγων Γ ε¬ 
ωπόνων συγκροτούνται σύμφωνα με τις διατάξεις του 
ν. 4009/2011 (ΦΕΚ ΑΊ95), όπως τροποποιήθηκε και ισχύει. 

γ) Το Τμήμα Χρηματοοικονομικής και Ελεγκτικής του 
Παραρτήματος Πρέβεζας της Σχολής Διοίκησης και Οι¬ 
κονομίας του Τ.Ε.Ι. Ηπείρου με έδρα την Πρέβεζα και το 
Τμήμα Λογιστικής της Σχολής Διοίκησης και Οικονομίας 
του Παραρτήματος Πρέβεζας του Τ.Ε.Ι. Ηπείρου με έδρα 
την Πρέβεζα συγχωνεύονται σε Τμήμα Λογιστικής και 
Χρηματοοικονομικής της Σχολής Διοίκησης και Οικονο¬ 
μίας του Τ.Ε.Ι. Ηπείρου με έδρα την Πρέβεζα. 

Το Τμήμα που προκύπτει από τη συγχώνευση έχει το 
γνωστικό αντικείμενο των συγχωνευομένων Τ μημάτων. 

Μέχρι την ανάδειξη Προϊσταμένου στο Τμήμα Λογι¬ 
στικής και Χρηματοοικονομικής της Σχολής Διοίκησης 
και Οικονομίας του Τ.Ε.Ι. Ηπείρου με έδρα την Πρέβεζα, 
η οποία θα πρέπει να έχει ολοκληρωθεί το αργότερο 
μέχρι 30 Νοεμβρίου 2013, καθήκοντα Προϊσταμένου Τμή¬ 
ματος ασκεί ο Προϊστάμενος του Τμήματος Λογιστικής 
της Σχολής Διοίκησης και Οικονομίας του Παραρτήμα¬ 
τος Πρέβεζας του Τ.Ε.Ι. Ηπείρου με έδρα την Πρέβεζα. 

δ) Το Τμήμα Τουριστικών Επιχειρήσεων της Σχολής 
Διοίκησης και Οικονομίας του Παραρτήματος Ηγουμε¬ 
νίτσας του Τ.Ε.Ι. Ηπείρου με έδρα την Ηγουμενίτσα και 

το Τμήμα Εφαρμογών Ξένων Γλωσσών στη Διοίκηση και 
στο Εμπόριο του Παραρτήματος Ηγουμενίτσας της Σχο¬ 
λής Διοίκησης και Οικονομίας του Τ.Ε.Ι. Ηπείρου με έδρα 
την Ηγουμενίτσα συγχωνεύονται σε Τμήμα Διοίκησης 
Επιχειρήσεων της Σχολής Διοίκησης και Οικονομίας του 
Τ.Ε,Ι. Ηπείρου με έδρα την Ηγουμενίτσα και εισαγωγικές 
κατευθύνσεις με χωριστό αριθμό εισακτέων για την 
εισαγωγή στην Τριτοβάθμια Εκπαίδευση: 

α) Διοίκηση Τουριστικών Επιχειρήσεων και Επιχειρή¬ 
σεων Φιλοξενίας 

β) Διοίκηση Επιχειρήσεων, η οποία θα έχει και κατευ¬ 
θύνσεις προχωρημένου εξαμήνου: 

β.α) Διοίκηση Επιχειρήσεων 

β.β) Εφαρμοσμένες Ξένες Γλώσσες στη Διοίκηση και 
την Οικονομία 

Το Τμήμα που προκύπτει από τη συγχώνευση έχει το 
γνωστικό αντικείμενο των συγχωνευομένων Τμημάτων. 

Μέχρι την ανάδειξη Προϊσταμένου στο Τμήμα Διοίκη¬ 
σης Επιχειρήσεων της Σχολής Διοίκησης και Οικονομίας 
του Τ.Ε.Ι. Ηπείρου με έδρα την Ηγουμενίτσα, η οποία 
θα πρέπει να έχει ολοκληρωθεί το αργότερο μέχρι 30 
Νοεμβρίου 2013, καθήκοντα Προϊσταμένου Τμήματος 
ασκεί ο Προϊστάμενος του Τμήματος Εφαρμογών Ξένων 
Γλωσσών στη Διοίκηση και στο Εμπόριο της Σχολής 
Διοίκησης και Οικονομίας του Παραρτήματος Ηγου¬ 
μενίτσας του Τ.Ε.Ι. Ηπείρου με έδρα την Ηγουμενίτσα. 

ε) Το Τμήμα Τεχνολογίας Πληροφορικής και Τηλεπικοι¬ 
νωνιών του Τ.Ε.Ι. Ηπείρου με έδρα την Άρτα και το Τμήμα 
Τεχνολογίας Πληροφορικής και Τηλεπικοινωνιών του Παραρ¬ 
τήματος Λευκάδας του Τ.Ε.Ι. Ιονίων Νήσων με έδρα τη Λευκά¬ 
δα συγχωνεύονται σε Τμήμα Μηχανικών Πληροφορικής Τ.Ε 
της Σχολής Τεχνολογικών Εφαρμογών του Τ.Ε.Ι. Ηπείρου με 
έδρα την Άρτα και κατευθύνσεις προχωρημένου εξαμήνου: 

α) Μηχανικοί Δικτύων Τ.Ε. 

β) Μηχανικοί Η/Υ Τ.Ε. 

γ) Μηχανικοί Λογισμικού Τ.Ε. 

Το Τ μήμα που προκύπτει από τη συγχώνευση έχει το 
γνωστικό αντικείμενο των συγχωνευομένων Τμημάτων. 

Μέχρι την ανάδειξη Προϊσταμένου στο Τ μήμα Μηχανι¬ 
κών Πληροφορικής Τ.Ε της Σχολής Τεχνολογικών Εφαρ¬ 
μογών του Τ.Ε.Ι. Ηπείρου με έδρα την Άρτα, η οποία θα 
πρέπει να έχει ολοκληρωθεί το αργότερο μέχρι 30 Νοεμ¬ 
βρίου 2013, καθήκοντα Προϊσταμένου Τμήματος ασκεί ο 
Προϊστάμενος του Τμήματος Τεχνολογίας Πληροφορικής 
και Τηλεπικοινωνιών του Τ.Ε.Ι. Ηπείρου με έδρα την Άρτα. 

2. Οι φοιτητές εντάσσονται αυτοδίκαια στο εκάστοτε 
Τμήμα που προκύπτει από τη συγχώνευση, με διαπιστω- 
τική πράξη του Προέδρου. 

3. Το Εκπαιδευτικό Προσωπικό των συγχωνευομένων 
Τμημάτων εντάσσεται στο εκάστοτε Τμήμα που προ¬ 
κύπτει από τη συγχώνευση, με διαπιστωτική πράξη του 
Προέδρου του οικείου Τ.Ε.Ι., η οποία δημοσιεύεται στην 
Εφημερίδα της Κυβερνήσεως. 

4. Η διαδικασία ένταξης ολοκληρώνεται έως την 31η 
Αυγούστου 2013. 

Άρθρο 5 

Καταργήσεις Παραρτημάτων 

1. Το Παράρτημα Ηγουμενίτσας του Τ.Ε.Ι. Ηπείρου κα- 
ταργείται. 

2. Το Παράρτημα Ιωαννίνων του Τ.Ε.Ι. Ηπείρου κα- 
ταργείται. 

3. Το Παράρτημα Πρέβεζας του Τ.Ε.Ι. Ηπείρου καταργείται. 


Άρθρο 6 

Καταργήσεις Τμημάτων και Κ.Ξ.Γ.Φ.Α. 

1. Το Τμήμα Ηλεκτρονικής του Τ.Ε.Ι. Ηπείρου, καταργείται. 

2. Το Τμήμα Τεχνολογίας Ιατρικών Οργάνων του Τ.Ε.Ι. 
Ηπείρου, καταργείται. 

3. Το Τμήμα Οπτικής και Οπτομετρίας του Παραρτή¬ 
ματος Ηγουμενίτσας Τ.Ε.Ι. Ηπείρου, καταργείται. 

4. Το Κέντρο Ξένων Γλωσσών και Φυσικής Αγωγής 
του Τ.Ε.Ι. Ηπείρου καταργείται. 

5. α) Τα μέλη του εκπαιδευτικού προσωπικού που υπηρε¬ 
τούν στα καταργούμενα Τμήματα κατά τη δημοσίευση του 
παρόντος εντάσσονται στα υπόλοιπα Τμήματα, με βάση το 
γνωστικό τους αντικείμενο και τις λειτουργικές ανάγκες 
του Ιδρύματος, ύστερα από αίτησή τους και αιτιολογη¬ 
μένη απόφαση της Συνέλευσης του Τ.Ε.Ι. ή του αρμοδίου 
δυνάμει του άρθρου 13 παρ. 31 του ν. 3149/2003 (Α' 141) 
οργάνου, με πράξη του Προέδρου του Τ.Ε.Ι. Ηπείρου, η 
οποία δημοσιεύεται στην Εφημερίδα της Κυβερνήσεως. 

β) Τα μέλη του Ειδικού Διδακτικού Προσωπικού(Ε.ΔΙ.Π,), 
του Εργαστηριακού Διδακτικού Προσωπικού (ΕΡ.ΔΙ.Π.) και 
του Ειδικού Τεχνικού Προσωπικού (Ε.Τ.Π.) που υπηρετούν 
στα καταργούμενα Τ μήματα κατά τη δημοσίευση του πα¬ 
ρόντος εντάσσονται στα υπόλοιπα Τ μήματα, με βάση το 
γνωστικό τους αντικείμενο και τις λειτουργικές ανάγκες 
του Ιδρύματος, ύστερα από αίτησή τους και αιτιολογη¬ 
μένη απόφαση της Συνέλευσης του Τ.Ε.Ι. ή του αρμοδίου 
δυνάμει του άρθρου 13 παρ. 31 του ν. 3149/2003 (Α' 141) 
οργάνου, με πράξη του Προέδρου του Τ.Ε.Ι. Ηπείρου, η 
οποία δημοσιεύεται στην Εφημερίδα της Κυβερνήσεως. 

γ) Η διαδικασία ένταξης ολοκληρώνεται έως την 31 η 
Αυγούστου 2013. 

δ) Για τη μεταφορά του εξοπλισμού, των εργαστηρίων, 
του αρχείου και της βιβλιοθήκης των καταργούμενων 
Τμημάτων εκδίδεται απόφαση της Συνέλευσης του Τ.Ε.Ι. 
ή του αρμοδίου δυνάμει του άρθρου 13 παρ. 31 του 
ν. 3149/2003 οργάνου. 

ε) Οι διαδικασίες εκλογής, εξέλιξης και μονιμοποίησης 
μελών Εκπαιδευτικού Προσωπικού των καταργούμενων 
Τμημάτων, οι οποίες έχουν ξεκινήσει πριν τη δημοσίευση 
του παρόντος, συνεχίζονται κανονικά με τα Εκλεκτορικά 
Σώματα όπως αυτά είχαν συγκροτηθεί πριν την κατάργηση 
των Τμημάτων και ολοκληρώνονται από τα αρμόδια όργανα 
των Τ μημάτων, στα οποία εντάσσονται οι υποψήφιοι. 

στ) Οι εκκρεμείς διαδικασίες κρίσης και μονιμοποί¬ 
ησης μελών ΕΡ.ΔΙ.Π., Ε.ΔΙ.Π και Ε.Τ.Π. ολοκληρώνονται 
από τα όργανα του Τμήματος στο οποίο εντάσσονται. 

ζ) Τα προπτυχιακά μαθήματα Τ μημάτων του Τ.Ε.Ι. Ηπείρου, 
των οποίων η διδασκαλία έχει ανατεθεί στα καταργούμε- 
να Τμήματα, συνεχίζονται σύμφωνα με το καθορισμένο 
πρόγραμμα σπουδών τόσο των Τμημάτων αυτών όσο και 
των καταργούμενων Τ μημάτων μέχρι την ολοκλήρωση των 
εξαμήνων αλλά και των εξετάσεων και την αναμόρφωση 
των προγραμμάτων σπουδών των Τμημάτων, σύμφωνα με 
τις ισχύουσες διατάξεις και ανεξάρτητα από την ένταξη του 
Εκπαιδευτικού Προσωπικού των καταργούμενων Τμημάτων 
στα Τμήματα στα οποία εντάσσονται. 

η) Διαδικαστικές και άλλες λεπτομέρειες που ανακύπτουν 
από την κατάργηση των Τ μημάτων και δεν προβλέπονται 
από τις διατάξεις του παρόντος ρυθμίζονται με απόφαση 
της Συνέλευσης, σύμφωνα με τις ισχύουσες διατάξεις. 

θ) Για όσα θέματα δεν ρυθμίζονται ειδικά με το διά¬ 
ταγμα αυτό, εφαρμόζονται οι κείμενες διατάξεις όπως 
κατά περίπτωση ισχύουν. 



1900 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 7 

Συγκρότηση Σχολών του Τ.Ε.Ι. Ηπείρου 

Το Τ.Ε.Ι. Ηπείρου αποτελείται από τις εξής Σχολές: 

1. ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ, με έδρα την 
Ηγουμενίτσα, η οποία συγκροτείται από τα εξής Τμήματα: 

Τμήμα Διοίκησης Επιχειρήσεων με έδρα την Ηγουμε¬ 
νίτσα και εισαγωγικές κατευθύνσεις με χωριστό αριθμό 
εισακτέων για την εισαγωγή στην Τριτοβάθμια Εκπαί¬ 
δευση: 

α) Διοίκηση Τουριστικών Επιχειρήσεων και Επιχειρή¬ 
σεων Φιλοξενίας 

β) Διοίκηση Επιχειρήσεων η οποία θα έχει και κατευ¬ 
θύνσεις προχωρημένου εξαμήνου: 
β.α) Διοίκηση Επιχειρήσεων 

β.β) Εφαρμοσμένες Ξένες Γλώσσες στη Διοίκηση και 
την Οικονομία 

2) Τμήμα Λογιστικής και Χρηματοοικονομικής με έδρα 
την Πρέβεζα 

2. ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ, με έδρα την 
Άρτα, η οποία συγκροτείται από το εξής: 

Τ μήμα: 

1) Τμήμα Μηχανικών Πληροφορικής ΤΕ με έδρα την 
Αρτα και κατευθύνσεις προχωρημένου εξαμήνου: 
α) Μηχανικοί Δικτύων Τ.Ε. 
β) Μηχανικοί Ηλεκτρονικών Υπολογιστών Τ.Ε. 
γ) Μηχανικοί Λογισμικού Τ.Ε. 

3. ΣΧΟΛΗ ΤΕΧΝΟΛΟΓΙΑΣ ΗΧΟΥ ΚΑΙ ΜΟΥΣΙΚΩΝ ΟΡ¬ 
ΓΑΝΩΝ, με έδρα την Άρτα, η οποία συγκροτείται από 
το εξής Τ μήμα: 

1) Τ μήμα Λαϊκής και Παραδοσιακής Μουσικής με έδρα 
την Αρτα 

4. ΣΧΟΛΗ ΤΕΧΝΟΛΟΓΙΑΣ ΓΕΩΠΟΝΙΑΣ ΚΑΙ ΤΕΧΝΟΛΟ¬ 
ΓΙΑΣ ΤΡΟΦΙΜΩΝ ΚΑΙ ΔΙΑΤΡΟΦΗΣ, με έδρα την Αρτα, η 
οποία συγκροτείται από το εξής Τμήμα: 

1) Τμήμα Τεχνολόγων Γεωπόνων με έδρα την Άρτα 
και κατευθύνσεις προχωρημένου εξαμήνου: 
α) Φυτικής Παραγωγής 
β) Ζωικής Παραγωγής 
γ) Ανθοκομίας - Αρχιτεκτονικής Τοπίου 

5. ΣΧΟΛΗ ΕΠΑΓΓΕΛΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ, με 
έδρα τα Ιωάννινα, η οποία συγκροτείται από τα εξής 
Τμήματα: 

1) Τ μήμα Προσχολικής Αγωγής με έδρα τα Ιωάννινα 

2) Τμήμα Λογοθεραπείας με έδρα τα Ιωάννινα 

3) Τ μήμα Νοσηλευτικής με έδρα τα Ιωάννινα 

Άρθρο 8 

Μεταβατικές Διατάξεις 

1. Με πράξη του Προέδρου του Τ.Ε.Ι. Ηπείρου διαπιστώ¬ 
νεται ο αριθμός των φοιτητών και του προσωπικού που 
εντάσσονται στα νέα Τμήματα καθώς και η εκπαιδευτική 
και ακαδημαϊκή κατάστασή τους. 

2. Οι εκκρεμείς διαδικασίες εκλογής, εξέλιξης και μο¬ 
νιμοποίησης των μελών Εκπαιδευτικού Προσωπικού των 
Τμημάτων που συγχωνεύονται, ολοκληρώνονται από τα 
αρμόδια όργανα του εκάστοτε Τμήματος που προκύπτει 
από τη συγχώνευση. 

3. Οι εκκρεμείς διαδικασίες εκλογής των μελών Ε.Τ.Π. 
των Τ μημάτων που συγχωνεύονται ολοκληρώνονται από 
τα αρμόδια όργανα του εκάστοτε Τμήματος που προ¬ 
κύπτει από τη συγχώνευση και διορίζονται σε αυτό. 

4. Με πράξη του Προέδρου του Τ.Ε.Ι. Ηπείρου ρυθμί¬ 
ζονται τα θέματα Διοικητικού Προσωπικού. 


5. Ο παρεχόμενος τίτλος σπουδών στους φοιτητές 
που έχουν εισαχθεί μέχρι και το ακαδημαϊκό έτος 2012- 
2013 σε Α.Ε.Ι. ή Σχολή ή Τμήμα που συγχωνεύεται, με¬ 
τονομάζεται ή καταργείται φέρει τον υφιστάμενο κατά 
τον χρόνο εισαγωγής τίτλο και τύπο. 

6. Για τη διεξαγωγή των εκπαιδευτικών και εξετα¬ 
στικών διαδικασιών, τη παροχή τίτλων σπουδών, την 
έκδοση πιστοποιητικών και πάσης φύσεως βεβαιώσεων 
σε φοιτητές ή αποφοίτους οι οποίοι έχουν εισαχθεί 
μέχρι και το ακαδημαϊκό έτος 2012-2013 στα Τμήματα 
που μετονομάζονται ή συγχωνεύονται ή καταργούνται, 
αρμόδια είναι τα όργανα των νέων Τ μημάτων. 

7. Η εκπαιδευτική διαδικασία των Προγραμμάτων Με¬ 
ταπτυχιακών Σπουδών όσων Τ μημάτων καταργούνται, 
συγχωνεύονται ή μετονομάζονται, συνεχίζονται μέχρι 
την ολοκλήρωσή τους, σύμφωνα με το καθορισμένο 
πρόγραμμα σπουδών. Στους αποφοίτους των ΠΜΣ απο- 
νέμεται μεταπτυχιακό δίπλωμα ειδίκευσης με τον υφι¬ 
στάμενο κατά το χρόνο εισαγωγής τους τίτλο και τύπο. 

Άρθρο 9 

Τελικές διατάξεις 

Οι παρεχόμενοι τίτλοι σπουδών των Τμημάτων που 
προκύπτουν από μετονομασία ή συγχώνευση είναι ισό¬ 
τιμοι με τους τίτλους σπουδών των Τμημάτων που συγ¬ 
χωνεύονται, μετονομάζονται ή καταργούνται. 

Τα καταργούμενα Τμήματα συνεχίζουν τη λειτουργία 
τους έως την 31η Αυγούστου 2013. 

Η εκπαιδευτική λειτουργία των Τμημάτων που προκύ¬ 
πτουν από συγχώνευση ή μετονομασία αρχίζει το ακα¬ 
δημαϊκό έτος 2013-2014, ήτοι την 1 η Σεπτεμβρίου 2013. 

Άρθρο 10 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Παιδείας και Θρησκευμάτων, Πολιτι¬ 
σμού και Αθλητισμού, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 31 Μάίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 

ΟΙΚΟΝΟΜΙΚΩΝ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 85 
Ιδρυση, μετονομασία, ανασυγκρότηση Σχολών και ίδρυ¬ 
ση Τμήματος στο Εθνικό και Καποδιστριακό Πανε¬ 
πιστήμιο Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α. Του άρθρου 7 του ν. 4009/2011 «Δομή, λειτουργία, δια¬ 
σφάλιση της ποιότητας των σπουδών και διεθνοποίηση των 

ανώτατων εκπαιδευτικών ιδρυμάτων» (Α' 195), όπως τροπο¬ 
ποιήθηκε με το άρθρο 1 του ν. 4076/2012 «Ρυθμίσεις θεμάτων 
Ανώτατων Εκπαιδευτικών Ιδρυμάτων και άλλες διατάξεις» 
(Α'159), και το άρθρο 6 παρ.2 του ν. 4132/2013 «Κατεπείγουσες 
ρυθμίσεις του Υπουργείου Υγείας και άλλες διατάξεις» (Α' 59) 
και συμπληρώθηκε με το άρθρο 7 παρ.4 του ν. 4142/2013 
«Αρχή Διασφάλισης της Ποιότητας στην Πρωτοβάθμια και 
Δευτεροβάθμια Εκπαίδευση (Α.ΔΙ.Π.Π.Δ.Ε.)» (Α' 83). 

β. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α' 98). 

γ. Του π.δ. 113/2010 «Ανάληψη υποχρεώσεων από τους 
Διατάκτες» (Α'194). 

δ. Του άρθρου 4 του ν. 5343/1932 (Α' 86), του ν.δ. 2464/1953 
(Α' 185), του ν.δ. 706/1970 (Α' 231), του β.δ. 397/1972 (Α' 98), 
του π.δ. 184/1979 (Α' 51), του π.δ. 455/1981 (Α' 125), του 
άρθρου 47 του ν. 1268/1982 (Α' 87), της Υ.Α. Β1/551/1982 
(Β' 633), της Υ.Α. Β1/550/1982 (Β' 633), της Υ.Α. Β1/552/1982 
(Β' 633), Υ.Α. Β1/959/1983 (Β' 503), του π.δ. 207/1983(Α'77), 
του π.δ. 445/1984 (Α' 160), του π.δ. 160/1984 (Α' 53), 
του π.δ. 527/1989(Α' 223), του π.δ. 379/1989 (Α' 167), 
του π.δ. 140/1993 (Α' 58), του π.δ. 57/1993 (Α' 26), του 
π.δ. 315/1994 (Α' 166),του π.δ. 201/1999 (Α' 179),του π.δ. 232/ 
2000 (Α' 198),του π.δ. 229/2002(Α'209) του π.δ. 83/2004 
(Α' 65), του π.δ. 197/2004 (Α' 175), του π.δ. 136/2007 (Α' 173) 
και του π.δ. 157/2009 (Α' 199). 

2. Την αριθ. Υ48/9-7-2012 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργών 
Οικονομικών Χρήστου Σταϊκούρα (Β' 2105). 

3. Το αριθ. 1257/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
στο Συμβούλιο της Αρχής Διασφάλισης και Πιστοποίη¬ 
σης της Ποιότητας στην Ανώτατη Εκπαίδευση, (Α.ΔΙ.Π), 
με το οποίο ζητείται η διατύπωση γνώμης επί του σχε¬ 
δίου «ΑΘΗΝΑ» για την αναδιάρθρωση των Ιδρυμάτων 
Ανώτατης Εκπαίδευσης. 

4. Το αριθ. 1223/6-2-2013 έγγραφο του Υπουργού Παι¬ 
δείας και Θρησκευμάτων Πολιτισμού και Αθλητισμού 
προς το Συμβούλιο του Εθνικού και Καποδιστριακού 
Πανεπιστημίου Αθηνών για τη διατύπωση γνώμης επί 
των προτεινόμενων μεταβολών στο ίδρυμα, στο πλαί¬ 
σιο του σχεδίου «ΑΘΗΝΑ» για την αναδιάρθρωση των 
ιδρυμάτων Ανώτατης Εκπαίδευσης καθώς και το υπ’ 
αριθμ.3300/1-3-2013 έγγραφο, με το οποίο συμπληρώ¬ 
νεται και επικαιροποιείται το αρχικό. 

5. Τη γνώμη της Αρχής Διασφάλισης και Πιστοποίησης 
της Ποιότητας στην Ανώτατη Εκπαίδευση (αποφάσεις 
8-3-2013 και 14-3-2013 της Ολομέλειας που απεστάλησαν 
με τα υπ’ αριθμ. 461/8-3-2013 και 538/18-3-2013 έγγραφα), 
καθώς και το αριθ. 2134/30-11-2012 σχετικό έγγραφο. 

6. Τη γνώμη του Συμβουλίου του Εθνικού και Καποδιστρι- 
ακού Πανεπιστημίου Αθηνών που διατυπώθηκε στην συνε¬ 
δρίαση της 1-3-2013 και στο αριθ. 20/11-3-2013 απαντητικό 
έγγραφό του, όπως και το αριθ. 1/15-3-2013 έγγραφο του 
Προέδρου του Συμβουλίου Διοίκησης με το οποίο διαβι¬ 
βάστηκε στον Πρύτανη αίτημα για διατύπωση της γνώμης 
της Συγκλήτου επί των προτάσεων του Υπουργείου. 

7. Το γεγονός ότι από την εφαρμογή των διατάξεων 
του παρόντος διατάγματος προκαλείται ετήσια δαπάνη 
ύψους 7.560 € από την καταβολή εξόδων παράστασης, η 
οποία για το τρέχον οικονομικό έτος και για το τελευταίο 


τρίμηνο, περιορίζεται στα 1.890€ και θα βαρύνει τις εγγε¬ 
γραμμένες πιστώσεις του εκτελούμενου προϋπολογισμού 
του Υ.ΠΑΙ.Θ.Π.Α. (απόφαση ανάληψης υποχρέωσης 153961/ 
ΙΒ/6.12.2012, ΑΔΑ:Β4Μ99-ΙΕΞ. Για την επόμενη πενταετία θα 
ληφθεί μέριμνα για την εγγραφή απαιτούμενων πιστώσε¬ 
ων στους προϋπολογισμούς αντίστοιχων ετών. Επιπρό¬ 
σθετα από τις διατάξεις του διατάγματος αυτού προκα- 
λείται επιβάρυνση του εκτελούμενου προϋπολογισμού 
του ιδρύματος, ύψους 950€ περίπου, λόγω σφραγίδων, 
πινακίδων κλπ. η οποία θα καλυφθεί από τις ήδη εγγε¬ 
γραμμένες πιστώσεις του (απόφαση ανάληψης υποχρέ¬ 
ωσης αριθμ.2013007574/11.4.2013, ΑΔΑ:ΒΕΑΥ46ΨΖ2Ν-64Ε. 

8. Την 124/2013 γνωμοδότηση του Συμβουλίου της Επι¬ 
κράτειας με πρόταση των Υπουργών Διοικητικής Με¬ 
ταρρύθμισης και Ηλεκτρονικής Διακυβέρνησης, Παιδείας 
και Θρησκευμάτων, Πολιτισμού και Αθλητισμού, και του 
Αναπληρωτή Υπουργού Οικονομικών, αποφασίζουμε: 

Άρθρο 1 

Ίδρυση Τμήματος Ψυχολογίας 

1. Στη Φιλοσοφική Σχολή του Εθνικού και Καποδιστρια- 
κού Πανεπιστημίου Αθηνών ιδρύεται Τμήμα Ψυχολογίας 
στο οποίο εντάσσεται το προβλεπόμενο στις διατάξεις 
του π.δ. 140/1993 (Α' 58) Πρόγραμμα Ψυχολογίας του 
Τμήματος Φιλοσοφίας, Παιδαγωγικής και Ψυχολογίας 
της ιδίας ως άνω Σχολής. Το Τμήμα απονέμει πτυχίο 
Ψυχολογίας με τις ειδικεύσεις- κατευθύνσεις που έχουν 
θεσμοθετηθεί με τις διατάξεις της παρ.4 του άρθρου 1 
του ανωτέρω π.δ. 140/1993. 

2. Το χορηγούμενο από το Τμήμα Ψυχολογίας πτυ¬ 
χίο είναι ισότιμο και αντίστοιχο προς τα πτυχία που 
έχουν χορηγηθεί από το Πρόγραμμα Ψυχολογίας του 
Τμήματος Φιλοσοφίας, Παιδαγωγικής και Ψυχολογίας. 

3. Όπου στις διατάξεις της κείμενης νομοθεσίας ανα- 
φέρεται το πτυχίο του Προγράμματος Ψυχολογίας του 
Τμήματος Φιλοσοφίας, Παιδαγωγικής και Ψυχολογίας 
της Φιλοσοφικής Σχολής του Εθνικού και Καποδιστρια- 
κού Πανεπιστημίου Αθηνών, νοείται εφεξής και το πτυ¬ 
χίο του Τμήματος Ψυχολογίας της ίδιας ως άνω Σχολής. 

4. Οι φοιτητές (προπτυχιακοί και μεταπτυχιακό0 του 
Προγράμματος Ψυχολογίας εντάσσονται αυτοδίκαια στο 
Τ μήμα Ψυχολογίας διατηρώντας την εκπαιδευτική τους κα¬ 
τάσταση ως προς τα εξάμηνα και το πρόγραμμα σπουδών. 

5. Το διδακτικό προσωπικό του Τομέα Ψυχολογίας του 
Τμήματος Φιλοσοφίας Παιδαγωγικής και Ψυχολογίας, 
ο οποίος σύμφωνα με την παρ. 7 του άρθρου 1 του 
π.δ. 140/1993 έχει το συντονισμό της λειτουργίας του 
Προγράμματος Ψυχολογίας, δύναται να παραμείνει στο 
Τμήμα Φιλοσοφίας, Παιδαγωγικής και Ψυχολογίας ή να 
ενταχθεί στο Τμήμα Ψυχολογίας με απόφαση της Συ¬ 
γκλήτου ύστερα από αιτιολογημένη γνώμη της Γ ενικής 
Συνέλευσης του Τμήματος Φιλοσοφίας, Παιδαγωγικής 
και Ψυχολογίας και του Τομέα Ψυχολογίας, μετά από 
συνεκτίμηση και της σχετικής δήλωσης προτίμησης που 
υποβάλλεται. Σε κάθε περίπτωση ο αριθμός των μελών 
του διδακτικού και επικουρικού διδακτικού προσωπικού 
του Τομέα Ψυχολογίας δεν θα πρέπει να είναι μικρότε¬ 
ρος από τον απαιτούμενο για την αυτοδύναμη λειτουργία 
του Τ ομέα αυτού, σύμφωνα με τις ισχύουσες διατάξεις. 
Η ένταξη του ανωτέρω προσωπικού η οποία γίνεται με 
βάση το γνωστικό αντικείμενο, των μελών, διαπιστώνε¬ 
ται με σχετική πράξη του Πρύτανη του Ιδρύματος που 
δημοσιεύεται στην Εφημερίδα της Κυβερνήσεως. 

6. Η γραμματειακή και διοικητική υποστήριξη του Τμή¬ 
ματος Ψυχολογίας παρέχεται από τη γραμματεία που είχε 
συσταθεί από το Τμήμα Φιλοσοφίας Παιδαγωγικής και Ψυχο¬ 
λογίας για την υποστήριξη του Προγράμματος Ψυχολογίας. 

7. Για την αυτοδύναμη λειτουργία του Τμήματος Ψυ¬ 
χολογίας εφαρμόζονται οι διατάξεις του άρθρου 15 παρ. 
3 του ν. 2454 /1997. 

8. Τα όργανα διοίκησης του τμήματος Ψυχολογίας, 
θα πρέπει να έχουν συγκροτηθεί και αναδειχθεί μέχρι 
την έναρξη του νέου ακαδημαϊκού έτους. 

Άρθρο 2 

1. Στο Εθνικό και Καποδιστριακό Πανεπιστήμιο Αθηνών 
ιδρύονται οι ακόλουθες Σχολές: 

α. Νομική Σχολή, στην οποία εντάσσεται το Τμήμα 
Νομικής, 

β. Σχολή Επιστημών Υγείας στην οποία εντάσσονται 
τα Τμήματα: Ιατρικής, Οδοντιατρικής, Φαρμακευτικής 
και Νοσηλευτικής, 

γ. Σχολή Επιστημών της Αγωγής στην οποία εντάσσο¬ 
νται τα Τμήματα Παιδαγωγικό Δημοτικής Εκπαίδευσης 
και Εκπαίδευσης και Αγωγής στην Προσχολική Ηλικία, 
δ. Σχολή Επιστήμης Φυσικής Αγωγής και Αθλητισμού 
στην οποία εντάσσεται το Τμήμα Επιστήμης Φυσικής 
Αγωγής και Αθλητισμού. 

2. Η Σχολή Νομικών, Οικονομικών και Πολιτικών Επι¬ 
στημών μετονομάζεται σε Σχολή Οικονομικών και Πο¬ 
λιτικών Επιστημών. 

3. Το Τμήμα Επικοινωνίας και Μέσων Μαζικής Ενημέ¬ 
ρωσης και το Τμήμα Τουρκικών Σπουδών και Σύγχρονων 
Ασιατικών Σπουδών εντάσσονται στη Σχολή Οικονομι¬ 
κών και Πολιτικών Επιστημών. 

4. Το Τμήμα Μεθοδολογίας, Ιστορίας και Θεωρίας της 
Επιστήμης εντάσσεται στη Σχολή Θετικών Επιστημών. 

5. Κατόπιν των ανωτέρω μεταβολών, οι Σχολές του 
Εθνικού και Καποδιστριακού Πανεπιστημίου Αθηνών 
διαμορφώνονται ως εξής: 

α. Θεολογική Σχολή, με τα τμήματα: 
ί. Θεολογίας και 
ϋ. Κοινωνικής Θεολογίας, 
β. Νομική Σχολή με το Τ μήμα : 
ί. Νομικής 

γ. Σχολή Οικονομικών και Πολιτικών Επιστημών με 
τα τμήματα: 

ί. Πολιτικής Επιστήμης και Δημόσιας Διοίκησης, 
ϋ. Οικονομικών Επιστημών, 

μι. Επικοινωνίας και Μέσων Μαζικής Ενημέρωσης και 
ίν. Τουρκικών Σπουδών και Σύγχρονων Ασιατικών 
Σπουδών, 

δ. Φιλοσοφική Σχολή, με τα Τμήματα: 
ί. Φιλολογίας, 

ϋ. Ιστορίας και Αρχαιολογίας, 

μι. Φιλοσοφίας- Παιδαγωγικής και Ψυχολογίας, 

ίν. Ψυχολογίας, 

ν. Αγγλικής Γλώσσας και Φιλολογίας, 
νί. Γαλλικής Γλώσσας και Φιλολογίας, 
νϋ. Γερμανικής Γλώσσας και Φιλολογίας, 
νίϋ. Ιταλικής Γλώσσας και Φιλολογίας, 
ίχ. Ισπανικής Γλώσσας και Φιλολογίας, 
χ. Μουσικών Σπουδών, 
χί. Θεατρικών Σπουδών, και 
χϋ Σλαβικών Σπουδών, 

ε. Σχολή Θετικών Επιστημών, με τα τμήματα: 
ί. Φυσικής, 
ϋ. Χημείας, 


μι. Μαθηματικών 
ίν. Βιολογίας, 

ν. Γεωλογίας και Γεωπεριβάλλοντος, 
νί. Πληροφορικής και Τηλεπικοινωνιών και 
νϋ. Μεθοδολογίας, Ιστορίας και Θεωρίας της Επιστή¬ 
μης, 

στ. Σχολή Επιστημών Υγείας, με τα τμήματα: 

ί. Ιατρικής, 

ίί. Οδοντιατρικής, 

ίίί. Φαρμακευτικής και 

ίν. Νοσηλευτικής, 

ζ. Σχολή Επιστημών της Αγωγής, με τα Τ μήματα: 
ί. Παιδαγωγικό Δημοτικής Εκπαίδευσης και 
ίί. Εκπαίδευσης και Αγωγής στην Προσχολική Ηλικία, 
και 

η. Σχολή Επιστήμης Φυσικής Αγωγής και Αθλητισμού 
με το Τ μήμα 

ί. Επιστήμης Φυσικής Αγωγής και Αθλητισμού 

6. Η συγκρότηση των οργάνων διοίκησης των ιδρυό¬ 
μενων με το παρόν διάταγμα Σχολών πρέπει να ολο¬ 
κληρωθεί μέχρι την 30-11-2013. 

7. Η ακαδημαϊκή λειτουργία των ιδρυόμενων με το 
παρόν διάταγμα σχολών αρχίζει από την έναρξη του 
ακαδημαϊκού έτους 2013-2014 

Άρθρο 3 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Παιδείας και Θρησκευμάτων, Πολιτι¬ 
σμού και Αθλητισμού, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 31 Μάΐου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 

ΟΙΚΟΝΟΜΙΚΩΝ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 86 
Συγχώνευση Τμημάτων, ίδρυση-συγκρότηση - ανασυ¬ 
γκρότηση Σχολών στο Δημοκρίτειο Πανεπιστήμιο 
Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 Τις διατάξεις: 

α) Του άρθρου 7 του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανώτατων εκπαιδευτικών ιδρυμάτων» (Α' 195), 
όπως τροποποιήθηκε με το άρθρο 1 του ν. 4076/2012 
«Ρυθμίσεις θεμάτων Ανώτατων Εκπαιδευτικών Ιδρυμά¬ 
των και άλλες διατάξεις» (Α' 159), την παρ.2 του άρθρου 
6 του ν. 4132/2013 «Κατεπείγουσες ρυθμίσεις του Υπουρ¬ 
γείου Υγείας και άλλες διατάξεις» (Α' 59), καθώς και την 

παρ. 4 του άρθρου 7 του ν. 4142/2013 «Αρχή Διασφάλισης 
της Ποιότητας στην Προποβάθμια και Δευτεροβάθμια 
Εκπαίδευση (Α.ΔΙ.Π.Π.Δ.Ε.)» (Α' 83). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α' 98). 

γ) Του π.δ. 113/2010 «Ανάληψη υποχρεώσεων από τους 
Διατάκτες» (Α' 194). 

2. Την υπ’ αριθ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2105). 

3. Το αριθ. 1257/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
προς το Συμβούλιο της Αρχής Διασφάλισης και Πι¬ 
στοποίησης της Ποιότητας στην Ανώτατη Εκπαίδευση 
(Α.ΔΙ.Π) για διατύπωση γνώμης σχετικά με το Σχέδιο 
«Αθηνά» για την αναδιάρθρωση των Ιδρυμάτων Ανώ¬ 
τατης Εκπαίδευσης. 

4. Το αριθ. 1219/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
προς το Συμβούλιο του Δημοκρίτειου Πανεπιστημίου 
Θράκης για τη διατύπωση γνώμης επί των προτεινόμε- 
νων μεταβολών στο ίδρυμα, στο πλαίσιο του Σχεδίου 
«ΑΘΗΝΑ» για την αναδιάρθρωση των Ιδρυμάτων Ανώ¬ 
τατης Εκπαίδευσης, καθώς και το αριθ. 3299/1-3-2013 
έγγραφο, με το οποίο συμπληρώνεται και επικαιροποι- 
είται το αρχικό. 

5. Τη γνώμη της Α.ΔΙ.Π. (αποφάσεις 8-3-2013 και 14-3- 
2013 της Ολομέλειας) που απεστάλησαν με τα υπ’ αριθ. 
461/8-3-2013 και 538/18-3-2013 έγγραφα καθώς και το 
αριθ. 2134/30-11-212 έγγραφο. 

6. Τη διατυπωθείσα γνώμη του Συμβουλίου του Δημο- 
κρίτειου Πανεπιστημίου - Θράκης συνεδρίαση 1/4-3-2013, 
η οποία εκδόθηκε ύστερα από την 1/600/21-2-2013 γνω¬ 
μοδότηση της οικείας Συγκλήτου. 

7. Το γεγονός ότι από την εφαρμογή των διατάξε¬ 
ων του παρόντος διατάγματος προκαλείται δαπάνη 
ύψους 10.080 € από την καταβολή εξόδων παράστα¬ 
σης, η οποία για το τρέχον οικονομικό έτος και για 
το τελευταίο τρίμηνο, περιορίζεται στα 2.520 € και θα 
βαρύνει τις εγγεγραμμένες πιστώσεις του εκτελούμενου 
προϋπολογισμού του Υ.ΠΑΙ.Θ.ΠΑ. (απόφαση ανάληψης 
υποχρέωσης 153961/ΒΙ/6.12.2012, ΑΔΑ:Β4Μ99-ΙΕΞ). Για την 
επόμενη πενταετία θα ληφθεί μέριμνα για την εγγρα¬ 
φή απαιτούμενων πιστώσεων στους προϋπολογισμούς 
αντιστοίχων ετών. Η εν λόγω δαπάνη αντιρροπείται 
κατά το ποσό των 1.300€ περίπου κατά το τρέχον οι¬ 
κονομικό έτος και 5.100€ περίπου ετησίως από τη μη 
καταβολή των αντίστοιχων εξόδων παράστασης των 
συγχωνευόμενων Τμημάτων. Επιπρόσθετα από τις δια¬ 
τάξεις του διατάγματος αυτού προκαλείται επιβάρυνση 
ύψους 950€ περίπου του εκτελούμενου προϋπολογι¬ 
σμού του Ιδρύματος λόγω σφραγίδων, πινακίδων κ.λπ., 
η οποία θα καλυφθεί από τις εγγραμμένες πιστώσεις 
του (απόφαση ανάληψης υποχρέωσης αριθ. 197/11.4.2013, 
ΑΔΑ: ΒΕΑΥ46ΨΖΥ1-ΞΩΩ). 

8. Την αριθ. 128/2013 γνωμοδότηση του Συμβουλίου της 
Επικράτειας, με πρόταση των Υπουργών Διοικητικής Με¬ 
ταρρύθμισης και Ηλεκτρονικής Διακυβέρνησης, Παιδείας 
και Θρησκευμάτων, Πολιτισμού και Αθλητισμού και του 
Αναπληρωτή Υπουργού Οικονομικών, αποφασίζουμε: 


Άρθρο 1 

Συγχώνευση Τμημάτων 

1. Τα προβλεπόμενα στις διατάξεις του άρθρου 1 παρ.1 
του π.δ. 304/1994 (Α' 163) και του εδ. α' της παρ.1 του 
άρθρου 1 του π.δ. 21/2009 (Α' 42) αντίστοιχα, Τμήματα 
Κοινωνικής Διοίκησης και Πολιτικών Επιστημών του Δη- 
μοκρίτειου Πανεπιστημίου Θράκης, συγχωνεύονται στο 
Τμήμα Κοινωνικής Διοίκησης και Πολιτικής Επιστήμης. 
Το νέο Τμήμα έχει τις ακόλουθες εισαγωγικές κατευ¬ 
θύνσεις: α) Πολιτικής Επιστήμης και β) Κοινωνικής Διοί¬ 
κησης στην οποία περιλαμβάνονται και οι κατευθύνσεις 
προχωρημένου εξάμηνου (ί) Κοινωνικής Διοίκησης και 
Πολιτικής και ϋ) Κοινωνικής Εργασίας. 

2. Τα προβλεπόμενα στις διατάξεις του εδ. β' της 
παρ 1 του άρθρου 1 του π,δ. 208/1999(Α'179) και εδ. 
β'της παρ.1 του άρθρου 1 του π.δ. 21/2009 αντίστοιχα, 
Τμήματα Διεθνών Οικονομικών Σχέσεων και Ανάπτυ¬ 
ξης και Διοίκησης Επιχειρήσεων συγχωνεύονται στο 
Τμήμα Οικονομικών Επιστημών. Το νέο Τμήμα έχει τις 
ακόλουθες κατευθύνσεις προχωρημένου εξαμήνου: α) 
Οικονομικής Ανάλυσης και β) Διοίκησης Επιχειρήσεων. 

3. α. Τα πτυχία που έχουν χορηγηθεί από το Τμήμα 
Πολιτικών Επιστημών προ της συγχώνευσής του, είναι 
ισότιμα και αντίστοιχα ως προς κάθε συνέπεια με τα 
χορηγούμενα από το Τμήμα Κοινωνικής Διοίκησης και 
Πολιτικής Επιστήμης μετά τη συγχώνευση, στην κατεύ¬ 
θυνση Πολιτικής Επιστήμης. 

β. Τα πτυχία που έχουν χορηγηθεί από το Τμήμα Κοινω¬ 
νικής Διοίκησης με κατεύθυνση (ί) Κοινωνικής Διοίκησης 
και Πολιτικής ή (ϋ) Κοινωνικής Εργασίας προ της συγχώ¬ 
νευσής του, είναι ισότιμα και αντίστοιχα ως προς κάθε 
συνέπεια με τα χορηγούμενα από το Τμήμα Κοινωνικής 
Διοίκησης και Πολιτικής Επιστήμης, στην κατεύθυνση 
Κοινωνικής Διοίκησης και στις αντίστοιχες προχωρημέ¬ 
νου εξαμήνου κατευθύνσεις (ί) Κοινωνικής Διοίκησης και 
Πολιτικής ή (ϋ) Κοινωνικής Εργασίας αντίστοιχα. 

γ. Τα πτυχία που έχουν χορηγηθεί από το Τμήμα Διε¬ 
θνών Οικονομικών Σχέσεων και Ανάπτυξης προς της συγ¬ 
χώνευσής του, είναι ισότιμα και αντίστοιχα ως προς κάθε 
συνέπεια με τα χορηγούμενα από το Τ μήμα Οικονομικών 
Επιστημών, στην κατεύθυνση Οικονομικής Ανάλυσης. 

δ. Τα πτυχία που έχουν χορηγηθεί από το Τ μήμα Δι¬ 
οίκησης Επιχειρήσεων προ της συγχώνευσής του, είναι 
ισότιμα και αντίστοιχα ως προς κάθε συνέπεια με τα 
χορηγούμενα από το Τμήμα Οικονομικών Επιστημών, 
στην κατεύθυνση Διοίκησης Επιχειρήσεων. 

ε. Στους φοιτητές των συγχωνευόμενων Τμημάτων 
που είχαν εισαχθεί σε αυτά μέχρι το 2012-2013 απο- 
νέμεται τίτλος σπουδών αντίστοιχος με αυτόν που 
απονεμόταν πριν από την συγχώνευση των Τμημάτων. 

στ. Οι φοιτητές καθώς και το διδακτικό και λοιπό προ¬ 
σωπικό των συγχωνευόμενων Τμημάτων, εντάσσονται 
στο νέο Τμήμα διατηρώντας την εκπαιδευτική, ακαδη¬ 
μαϊκή και υπηρεσιακή κατάσταση στην οποία βρίσκονται 
προ της συγχωνεύσεως. 

ζ. Τα μαθήματα των Προγραμμάτων Μεταπτυχιακών 
Σπουδών των Τμημάτων που συγχωνεύονται με τις δι¬ 
ατάξεις του παρόντος, συνεχίζονται κανονικά. 

η. Διαδικασίες εκλογής, εξέλιξης και μονιμοποίησης 
μελών του διδακτικού προσωπικού των συγχωνευόμε¬ 
νων Τμημάτων, συνεχίζονται κανονικά και με τα ίδια 
εκλεκτορικά σώματα όπως αυτά είχαν συγκροτηθεί πριν 
τη συγχώνευση. 

θ. Κανονικά συνεχίζονται επίσης και οι διαδικασίες 
κρίσης και μονομοποίησης μελών Ε.Ε.ΔΙ.Π. και Ε.Τ.Ε.Π. 

ι. Οι εκκρεμείς διαδικασίες για την εκπόνηση διδα¬ 
κτορικών διατριβών και την αναγόρευση διδακτόρων 
που δεν έχουν ολοκληρωθεί στα Τμήματα που συγχω¬ 
νεύονται συνεχίζονται όπως αυτές είχαν ξεκινήσει στα 
συγχωνευόμενα Τμήματα. 

ια. Με πράξη του Πρύτανη του Ιδρύματος διαπιστώ¬ 
νεται ο αριθμός των προπτυχιακών και μεταπτυχιακών 
φοιτητών, των υποψήφιων διδακτόρων, καθώς και του 
διδακτικού και λοιπού προσωπικού των νέων Τμημάτων 
Κοινωνικής Διοίκησης κα Πολιτικής Επιστήμης και Οι¬ 
κονομικών Επιστημών. 

ιβ. Μέχρι την ολοκλήρωση της διαδικασίας ανάδειξης 
των οργάνων διοίκησης των νέων Τμημάτων όπως προ¬ 
κύπτουν από τη συγχώνευση η οποία ολοκληρώνεται 
μέχρι την 31 Νοεμβρίου 2013, η διοίκηση των Τμημάτων 
ασκείται από τα όργανα διοίκησης των συγχωνευόμε- 
νων Τμημάτων Κοινωνικής Διοίκησης και Διεθνών Οι¬ 
κονομικών Σχέσεων και Ανάπτυξης. 

ιγ. Η εκπαιδευτική λειτουργία των συγχωνευόμενων 
Τμημάτων και η ακαδημαϊκή λειτουργία των ιδρυόμενων 
με το παρόν διάταγμα Σχολών αρχίζει με την έναρξη 
του ακαδημαϊκού έτους 2013-2014. 

Άρθρο 2 

Ίδρυση - Συγκρότηση και Ανασυγκρότηση Σχολών 

1. Στο Δημοκρίτειο Πανεπιστήμιο Θράκης ιδρύονται, 
και συγκροτούνται Σχολές ως ακολούθως: 

α) Νομική Σχολή με έδρα την Κομοτηνή και Τμήμα: 
ί. Νομικής 

β) Επιστημών Υγείας με έδρα την Αλεξανδρούπολη 
και Τ μήματα. 
ί. Ιατρικής 

ϋ. Μοριακής Βιολογίας και Γενετικής 
γ) Επιστήμης Φυσικής Αγωγής και Αθλητισμού με έδρα 
την Κομοτηνή και Τ μήμα: 
ί. Επιστήμης Φυσικής Αγωγής και Αθλητισμού 
δ) Κλασσικών και Ανθρωπιστικών Σπουδών με έδρα 
την Κομοτηνή και Τ μήματα: 

ί. Γλώσσας, Φιλολογίας και Πολιτισμού Παρευξείνιων 
Χωρών 

ϋ. Ελληνικής Φιλολογίας 
μι. Ιστορίας και Εθνολογίας 

ε) Κοινωνικών, Πολιτικών και Οικονομικών Επιστημών 
με έδρα την Κομοτηνή και Τ μήματα: 

ί. Κοινωνικής Διοίκησης και Πολιτικής Επιστήμης με 
εισαγωγικές κατευθύνσεις Κοινωνικής Διοίκησης και 
Πολιτικής Επιστήμης 
ϋ. Οικονομικών Επιστημών 

στ) Επιστημών Γεωπονίας και Δασολογίας με έδρα 
την Ορεστιάδα και Τ μήματα: 
ί. Αγροτικής Ανάπτυξης 

ϋ. Δασολογίας και Διαχείρισης Περιβάλλοντος και 
Φυσικών Πόρων 

2. Η συγκρότηση και ανάδειξη των οργάνων διοίκησης 
των ιδρυόμενων Σχολών ολοκληρώνεται μέχρι την 31 Νοεμ¬ 
βρίου 2013. Με την ολοκλήρωση της διαδικασίας συγκρότη¬ 
σης και ανάδειξης των κατά τα ως άνω οργάνων διοίκησης 
εκδίδεται σχετική διαπιστωτική πράξη του Πρύτανη. 

3. Τη διοικητική και γραμματειακή υποστήριξη των 
κατά τα ως άνω ιδρυόμενων Σχολών αναλαμβάνουν τα 
εντασσόμενα σε αυτές Τ μήματα. 

4/Υστερα από τις ανωτέρω μεταβολές, οι Σχολές του 
Δημοκρίτειου Πανεπιστημίου Θράκης ανασυγκροτού¬ 
νται, συγκροτούνται και ορίζονται εφεξής: 
α) Πολυτεχνική Σχολή με έδρα την Ξάνθη και Τ μήματα: 
ί. Πολιτικών Μηχανικών 

ϋ. Ηλεκτρολόγων Μηχανικών και Μηχανικών Ηλεκτρο¬ 
νικών Υπολογιστών 
ϋι. Μηχανικών Περιβάλλοντος 
ίν. Αρχιτεκτόνων Μηχανικών 
ν. Μηχανικών Παραγωγής και Διοίκησης 
β) Σχολή Επιστημών Αγωγής με έδρα την Αλεξαν¬ 
δρούπολη και Τ μήματα: 
ί. Παιδαγωγικό Δημοτικής Εκπαίδευσης 
ϋ. Επιστημών της Εκπαίδευσης στην Προσχολική Ηλι¬ 
κία 

γ) Νομική Σχολή με έδρα την Κομοτηνή και Τμήμα: 
ί. Νομικής 

δ) Επιστημών Υγείας με έδρα την Αλεξανδρούπολη 
και Τμήματα: 
ί. Ιατρικής 

ϋ. Μοριακής Βιολογίας και Γ ενετικής 
ε) Επιστήμης Φυσικής Αγωγής και Αθλητισμού με έδρα 
την Κομοτηνή και Τμήμα: 
ί. Επιστήμης Φυσικής Αγωγής και Αθλητισμού 
στ) Κλασσικών και Ανθρωπιστικών Σπουδών με έδρα 
την Κομοτηνή και Τμήματα: 

ί. Γλώσσας, Φιλολογίας και Πολιτισμού Παρευξείνιων 
Χωρών 

ϋ. Ελληνικής Φιλολογίας 
ιϋ. Ιστορίας και Εθνολογίας 

ζ) Κοινωνικών, Πολιτικών και Οικονομικών Επιστημών 
με έδρα την Κομοτηνή και Τ μήματα: 

ί. Κοινωνικής Διοίκησης και Πολιτικής Επιστήμης με 
εισαγωγικές κατευθύνσεις Κοινωνικής Διοίκησης και 
Πολιτικής Επιστήμης 
ϋ. Οικονομικών Επιστημών 

η) Επιστημών Γεωπονίας και Δασολογίας με έδρα την 
Ορεστιάδα και Τ μήματα: 
ί. Αγροτικής Ανάπτυξης 

ϋ. Δασολογίας και Διαχείρισης Περιβάλλοντος και 
Φυσικών Πόρων 

Άρθρο 3 
Έναρξη Ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Παιδείας και Θρησκευμάτων, Πολιτι¬ 
σμού και Αθλητισμού αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 31 Μάΐου 2013 

